
Esselamu alejkum. . U mojoj sredini se dešava da se prodaje ukradena roba. Kakav je ***[propis](https://pitajucene.com/search/Propis/questions/ "Pretraži pitanja o propisima")*** kupovine robe za koju postoji sumnja da je ukradena?


* 
* 
* 
* 
* 
* 
* 

 
Kakav je propis kupovine robe za koju postoji sumnja da je ukradena?

Alejkumusselam.  

Ako je u pitanju samo sumnja da je roba ukradena, onda se ***[propis](https://pitajucene.com/search/Propis/questions/ "Pretraži pitanja o propisima")*** kupovine te robe ne gradi na sumnji, odnosno nema smetnje da se ta roba kupuje. Jer jedno od poznatih osnovnih pet fikhskih pravila oko kojih nema razilaženja među učenjacima glasi: SUMNJA NE POTISKUJE UBJEĐENJE (“El-Jekinu la juzalu bišekk”). Tj. na sumnji se ne izgrađuje propis nego na onome što je osnova, tj. što je bilo prije nego se sumnja pojavila. U ovom slučaju, osnova je da ljudi prodaju robu koja je u njihovom vlasništvu, tj. da nije ukradena, tu osnovu koja je sigurno i pouzdano ubjeđenje ne potiskuje sumnja da nije tako, odnosno da je roba ukradena.


A u slučaju da se sigurno zna da je roba koja se prodaje ukradena, tako što to sam prodavač izjavljuje, priznaje ili kaže, ili na neki drugi pouzdan način, onda nije dozovljena kupovina te robe. Nju nije dozvoljeno kupovati jer onaj ko je prodaje nije njen vlasnik te je u tom slučaju ne može je ni prodavati. A ako bi je kupio, ta kupoprodaja je batil, tj. šerijatski ništavna i neprihvatljiva. Njen pravi vlasnik kada se pojavi ima pravo na nju.


Mr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


Preuzeto sa stranice <http://www.n-um.com>


